ประเทศเยเมนใต้

ประเทศเยเมนใต้ () ชื่อทางการคือ สาธารณรัฐประชาธิปไตยประชาชนเยเมน () หรือเรียกอย่างย่อว่า เยเมนประชาธิปไตย () เป็นประเทศในภูมิภาคอาระเบียใต้ ซึ่งตั้งอยู่ในพื้นที่ที่ปัจจุบันคือเยเมนตะวันออกเฉียงใต้ ตั้งแต่ ค.ศ. 1967 จนกระทั่งรวมเป็นหนึ่งเดียวกับสาธารณรัฐอาหรับเยเมนใน ค.ศ. 1990 เป็นรัฐคอมมิวนิสต์เพียงรัฐเดียวในตะวันออกกลางและโลกอาหรับ ประกอบด้วยเขตปกครองทางตอนใต้และตะวันออกของสาธารณรัฐเยเมนในปัจจุบัน รวมถึงหมู่เกาะเพริม คามารัน และหมู่เกาะโซโคตรา มีอาณาเขตติดต่อกับสาธารณรัฐอาหรับเยเมนทางตะวันตกเฉียงเหนือ ติดกับซาอุดีอาระเบียทางเหนือ ติดกับโอมานทางตะวันออก ติดกับทะเลอาหรับทางตะวันออกเฉียงใต้ และติดกับอ่าวเอเดนทางใต้ เมืองหลวงและเมืองใหญ่ที่สุดคือกรุงเอเดน

ภูมิหลังของเยเมนใต้สามารถสืบย้อนไปได้ถึง ค.ศ. 1874 ด้วยการก่อตั้งอาณานิคมเอเดนของอังกฤษและรัฐในอารักขาแห่งเอเดน ซึ่งประกอบด้วยพื้นที่สองในสามของเยเมนในปัจจุบัน ก่อน ค.ศ. 1937 พื้นที่ซึ่งต่อมากลายเป็นอาณานิคมเอเดนเคยอยู่ภายใต้การปกครองของบริติชอินเดีย เดิมทีเป็นนิคมเอเดนที่อยู่ภายใต้การปกครองของมณฑลบอมเบย์ (Bombay Presidency) และต่อมาเป็นจังหวัดของข้าหลวงใหญ่ หลังจากการก่อตั้งรัฐในอารักขาและสหพันธรัฐอาระเบียใต้ ท่ามกลางกระแสความรู้สึกต่อต้านอาณานิคมและแนวคิดแพนอาหรับที่เพิ่มสูงขึ้น การกบฏติดอาวุธก็เริ่มขึ้นใน ค.ศ. 1963 ซึ่งนำโดยแนวร่วมปลดปล่อยแห่งชาติ (NLF) และแนวร่วมปลดปล่อยเยเมนใต้ที่ถูกยึดครอง (FLOSY) เพื่อต่อต้านการปกครองอาณานิคมของอังกฤษ สหพันธ์และรัฐในอารักขาของอารักขาเอเดนใต้ถูกโค่นล้มและกลายเป็นสาธารณรัฐประชาชนเยเมนใต้ ในวันที่ 30 พฤศจิกายน ค.ศ. 1967

ในวันที่ 22 มิถุนายน ค.ศ. 1972 กลุ่มลัทธิมากซ์–เลนินของแนวร่วมปลดปล่อยแห่งชาติ นำโดยอับเดล ฟัตตาห์ อิสมาอิล และซาลิม รูไบ อาลี ได้โค่นล้มประธานาธิบดีกัห์ตัน อัล-ชาบี แห่งฝ่ายลัทธินาศิร ด้วยการรัฐประหารภายในประเทศโดยไม่นองเลือด ซึ่งต่อมาเรียกว่า “ขบวนการแก้ไข” การเข้ายึดอำนาจของฝ่ายลัทธิมากซ์–เลนินในเวลาต่อมานำไปสู่การก่อตั้งพรรคสังคมนิยมเยเมน และการเปลี่ยนแปลงเยเมนใต้ให้เป็นรัฐสังคมนิยมพรรคเดียว ชื่ออย่างเป็นทางการของรัฐถูกเปลี่ยนหนึ่งปีหลังจากการปฏิรูปสาธารณรัฐประชาธิปไตยประชาชนเยเมน และสามารถสร้างความสัมพันธ์อันแน่นแฟ้นกับคิวบา เยอรมนีตะวันออก เกาหลีเหนือ จีน และสหภาพโซเวียต แม้จะพยายามสร้างเสถียรภาพในภูมิภาค แต่เยเมนใต้ก็ประสบกับสงครามกลางเมืองสั้น ๆ ใน ค.ศ. 1986 สาธารณรัฐประชาธิปไตยประชาชนเยเมนได้รวมประเทศกับสาธารณรัฐอาหรับเยเมนในวันที่ 22 พฤษภาคม ค.ศ. 1990 ก่อตั้งเป็นสาธารณรัฐเยเมนในปัจจุบัน

 การเมืองและรัฐบาล 

เยเมนใต้พัฒนาเป็นสังคมมาร์กซิสต์-เลนินนิสต์ซึ่งส่วนใหญ่เป็นสังคมฆราวาส ช่วงแรกปกครองโดยแนวร่วมแห่งชาติเยเมน ซึ่งต่อมาได้เปลี่ยนเป็นพรรคสังคมนิยมเยเมน

รัฐบาล

สภาประชาชนสูงสุด (SPC) ซึ่งเป็นองค์กรนิติบัญญัติที่ได้รับการเลือกตั้งจากประชาชนเป็นเวลาห้าปี สภาชุดแรกสุดในปี 1971 ก็ไม่ได้มาจากการเลือกตั้ง แต่ถูก แต่งตั้ง โดยกลุ่มที่ชื่อ กองบัญชาการใหญ่แนวร่วมปลดปล่อยแห่งชาติ ประเทศนี้มีตำแหน่ง ประมุขแห่งรัฐหรือรู้จักกันในชื่อ ประธานสภาประชาชนสูงสุด ที่ก็ได้รับการเลือกตั้งจากสภาประชาชนสูงสุดเป็นเวลาห้าปีเช่นกัน ทำให้พรรคการเมืองที่ครองอำนาจอยู่พรรคเดียวคือพรรคสังคมนิยมเยเมน

ในปี 1978 ได้มีการออกกฏหมายเลือกตั้งฉบับที่ 18 ได้นำเสนอการปฏิรูปประชาธิปไตยครั้งสำคัญ ซึ่งรับประกันว่าพลเมืองทุกคนที่มีอายุ 18 ปีขึ้นไปมีสิทธิ์เลือกตั้ง มีความทั่วถึง เท่าเทียมกัน เป็นความลับ กฎหมายดังกล่าวยืนยันสิทธิในการออกเสียงเลือกตั้งของสตรี อย่างชัดเจน ผู้สมัครสามารถลงสมัครในฐานะสมาชิกของพรรคสังคมนิยมเยเมนหรือผู้สมัครอิสระ และต้องมีอายุอย่างน้อย 24 ปี


สภาบริหารเรียกว่า สภารัฐมนตรีและจัดตั้งขึ้นโดยสภาประชาชนสูงสุด สภาประชาชนเป็นองค์กรจะทำหน้าที่ดูแลพื้นที่ท้องถิ่น สภาประชาชนสูงสุด จะบริหารหรือตัดสินใจอะไร ก็ต้อง รับฟังความคิดเห็นหรือข้อตัดสินใจ ของ สภาประชาชน และในระดับท้องถิ่นก็มีคณะผู้บริหารของสภาประชาชน

ศาลสูงสุดคือศาลฎีกาของเยเมนใต้ ศาลอื่นๆ ในประเทศ ได้แก่ ศาลอุทธรณ์และศาลจังหวัด ในเมืองเอเดน มีระบบตุลาการที่มีโครงสร้างชัดเจน และมีศาลฎีกา

 เชิงอรรถ 

 อ้างอิง 

 แหล่งข้อมูลอื่น 


 South Yemen Anthem (1969–1979), National anthem of Yemen (second and last anthem of South Yemen)
 Constitution of the People's Democratic Republic of Yemen (as amended 31 October 1978) 
 The PDRY Archives (in Arabic) of Ali Nasir Muhammad


เยเมน
เยเมน
หมวดหมู่:ลัทธิคอมมิวนิสต์ในประเทศเยเมน
เยเมน
เยเมน